Varnupiai
Varnupiai – kaimas Marijampolės savivaldybėje, 4 km į pietvakarius nuo Daukšių. Seniūnaitijos centras. Yra Daukšių mokyklos skyrius (buvusi pradinė mokykla). Į pietus nuo kaimo yra Žuvinto pelkė. Kaime stūkso Varnupių piliakalnis – vienas įspūdingiausių Sūduvoje, archeologų tyrinėtas 1971 m. Šalia jo I tūkstantmetyje buvo senovės jotvingių gyvenvietė. Netoli piliakalnio yra „Patkaviniu“ vadinamas mitologinis akmuo su pasagos ženklu.